Bykes
హైఎండ్‌ బైక్‌లకు యాక్సిస్‌బ్యాంకు రుణం
ముంబయి,జూలై 9: ప్రైవేటురంగంలోని యాక్సిస్‌ బ్యాంకు సూపర్‌బైక్‌లపై కూడా రుణాలిచ్చేందుకు నిర్ణయించింది. మొత్తం బైక్‌ వ్యయంలో 95 శాతం రుణం మంజూరుచేస్తుంది. 500సిసి ఆపైబడి ఉన్న బైక్‌లకు సాలీనా 10-11శాతం వడ్డీరేట్లపైనే రుణాలు అందిస్తోంది. భారతీయు ల్లో అత్యధికులు ఐకానిక్‌బ్రాండ్లు హార్లీడేవిడ్‌సన్‌, ట్రంప్‌ బైకులు సొంతం చేసుకోవాలని చూస్తున్నా రని ఇటువంటి వారికోసమే ఈ రుణాలు అంది స్తున్నట్లు బ్యాంకు డైరెక్టర్‌ రాజీవ్‌ఆనంద్‌ వెల్లడిం చారు. బైక్‌లవిభాగంలో రుణపరపతి సాలీనా 30శాతం చొప్పున వచ్చేమూడేళ్లలో వృద్ధి ఉం టుందని, హెచ్‌ఎన్‌ఐలు పెరుగుతుండటంతో ఈ బైక్‌ల మార్కెట్‌ వృద్ధి నమోదవుతుందని ఆనంద్‌ వెల్లడించారు. గడచిన దశాబ్దకాలంగా విదేశీ బైకు లు అత్యధికంగా భారత్‌మార్కెట్‌కు వచ్చాయి. ఇవన్నీ ఐదులక్షలనుంచి 50లక్షల ధరల్లో ఉన్నా యి. గత ఏడాది మూడువేల యూనిట్లకుపైబడి అమ్మకాలు సాగాయి. కేవలం మెట్రోనగరాలకే పరి మితంకాకుండా రెండు, మూడోతరం నగరాలకు సైతం పెరిగాయి. ఎన్‌పిఎలు పెరుగుతుండటంతో ఇటీవలికాలంలోబ్యాంకులు రుణపరపతికి వెనుకంజ వేసాయి. వాటిలో యాక్సిస్‌బ్యాంకు కూడా ఒకటి.